**Data:** 11 mai 2022

Rezistență la efracție: Ferestrele batante nu mai reprezintă un „un grup cu risc ridicat“/ Sistem de feronerie „Roto NX“ cu funcție „TiltSafe“/ Pentru toate materialele de profil/ RC 2 cu o deschidere batantă de 65 mm/ RC 3 în poziție închisă/ Soluție de sistem pentru clădiri private, publice și comerciale/ O mai bună calitate a aerului chiar și atunci când sunteți plecați/ Integrare în portofoliul universal oscilo-batant

**Fereastra batantă: siguranță confortabilă**

***Leinfelden-Echterdingen*** *–*Indiferent de evoluțiile actuale, siguranța în clădirile private, publice și comerciale este și va rămâne în general un subiect important. Utilizatorii și investitorii doresc din ce în ce mai mult să combine protecția eficientă împotriva daunelor materiale și imateriale cu alți factori, cum ar fi confortul și climatul în încăpere. Acest lucru este valabil și pentru ferestrele și ușile de balcon, adesea fiind „elemente nevralgice“. Potrivit unui raport Roto, acestea au fost pentru o lungă perioadă de timp un „grup cu risc ridicat“, mai ales în poziția de batare. Acest lucru s-a schimbat de la lansarea pe piață a soluției „TiltSafe“. Este rezultatul de succes la nivel internațional al sistemului de feronerie oscilo-batantă „Roto NX“ și, nu în ultimul rând, confirmă importanța din ce în ce mai mare a gamelor de produse integrate în practică. Avantajul concret al clientului creat în acest fel, poate fi văzut în multe domenii.

**Ventilație bună zi și noapte**

Cu acest sistem, care este potrivit pentru toate materialele de profil (PVC, lemn și aluminiu), este posibilă o protecție antiefracție RC 2 chiar și la ferestrele cu deschidere batantă până la 65 mm. Se poate obține chiar și RC 3 în poziția închisă, datorită blocatorilor de siguranță din oțel „NX“ special proiectați. Trei dintre aceste componente „TiltSafe“, în combinație cu puncte de închidere tip cap ciupercă, protecție la găurire și un mâner blocabil, asigură nivelul de siguranță actualizat. Există, de asemenea o serie de alte puncte forte.

Aici, producătorul subliniază mai întâi confortul sporit în locuință datorită climatului îmbunătățit în încăpere. Chiar și atunci când locatarii nu sunt acasă se creează un climat plăcut în încăpere la orice oră din zi sau din noapte, fără a afecta eficiența protecției antiefracție. Un efect important: somn liniștit și în același timp sănătos, chiar și la parter.

**Gamă largă de avantaje**

În general, funcția inteligentă „TiltSafe“ subliniază diversitatea mare de aplicații, de variante și de echipări ale portofoliului de feronerie universală „NX“. Acesta este caracterizat de o gamă largă de avantaje în ceea ce privește eficiența, siguranța, confortul și designul. Prin urmare, oferă tuturor partenerilor siguranța investițională necesară, de exemplu, pentru producția economică de ferestre batante de înaltă calitate, funcționale și, de asemenea, estetice.

**Legende**

Ferestre batante confortabile și sigure RC 2 chiar și la baie: Cu funcția „TiltSafe“ a sistemului de feronerie oscilo-batantă „Roto NX“ producătorul acoperă o gamă largă de aplicații în clădirile private, publice și comerciale. Soluția este potrivită pentru toate materialele de profil și reușește să atingă clasa de rezistență RC 3 în poziție închisă.

**Foto:** Roto **Roto NX\_TiltSafe\_Bad.jpg**

Dublă utilizare: Potrivit producătorului, blocatorii de siguranță din oțel călit special proiectați din portofoliul de feronerie oscilo-batantă „Roto NX“ creează baza pentru ca protecția antiefracție RC 2 să fie posibilă chiar și ferestrele batante până la 65 mm. În plus, funcția „TiltSafe“ asigură un confort sporit în locuință datorită climatului îmbunătățit în încăpere.

**Foto:** Roto **Roto NX\_TiltSafe\_002.jpg**

Pentru o lungă perioadă de timp ferestrele batante au fost un „grup cu risc ridicat“ în ceea ce privește siguranța, explică Roto. Acest lucru s-a schimbat de la lansarea pe piață a soluției „TiltSafe“ a sistemului de feronerie oscilo-batantă „Roto NX“. Astăzi, funcția specială cu blocatorii de siguranță specifici (foto) răspunde cerințelor tot mai mari în ceea ce privește confortul în tot mai numeroase domenii de aplicare.

**Foto:** Roto **Roto NX\_TiltSafe\_Schliessstueck.jpg**

Abdruck frei - Beleg erbeten

**Herausgeber:** Roto Frank Fenster- und Türtechnologie GmbH • Wilhelm-Frank-Platz 1 •   
70771 Leinfelden-Echterdingen • Tel. +49 711 7598 0 • Fax +49 711 7598 253 • info.presse@roto-frank.com